Nähtamatu võitlus

"Nähtamatu võitlus" on 2023. aasta augustis esilinastunud Eesti mängufilm. Kung fu komöödia „Nähtamatu võitlus“ tegevus toimub 1970. aastate Nõukogude Liidus. Filmi peategelane on Rafael, kes satub Hiina piiril armees aega teenides kung fu võitlejate rünnaku alla. Tema väeosa saab küll haledalt lüüa, kuid vastaste atraktiivne võitluskunst vaimustab mässajahingega noort meest. Koju naastes elab Rafael koos emaga täissuitsetatud Hruštšovka-korteris, kannab platvormkingi ja käitub nagu tüüpiline ülekäte läinud teismeline. Kui Rafaeli asendamatu sõiduauto Zaporožets mungakloostri lähistel välja sureb, satub Rafael kloostrisse. Pühad isad, kes on ka vinged kahevõitlejad, peavad nende sekka jõudnud hipilikku noorukit küll rohkem klouniks kui tõeliseks kung fu võitlejaks. Kloostri munkade võitlus on aga nähtamatu - võidab see, kes on alandlikum. See et saatanlikus noorukis võib peituda pühak, üllatab Rafaeli treenivat vana munka Nafanaili. Alandlikkust õppiva mässumeelse jumalasulase teele tuleb mitmeid kiusatusi, aga ka usku, armastust ja rõõmu. Päris mölluks läheb siis, kui Rafaeli ellu naaseb saatuslik kaunitar Rita, kes on pandipunktis töötav nõukogude kangelanna ja filmidiiva ühes isikus. Rafael – Ursel Tilk Rita – Ester Kuntu Irinei – Kaarel Pogga Nafanail – Indrek Sammul Melhisedek – Taimo Kõrvemaa (Sepa Tom) Ema – Maria Avdjuško Suur müts – Rain Simmul Marfa – Tiina Tauraite Zinaida – Mari Abel KGB agent – Rein Oja daam – Marika Barabanštšikova kapten – Aleksandr Okunev ja teised. Filmi välisvõtted toimusid Ateenas ja Vorrese muuseumis Paianias (Kreeka), Liepājas (Läti) ning Tallinna Vanglas; sisevõtteid tehti Piira veterinaarravilas Rakveres, Priipalu kirikus Valgamaal, Saatse garaažides Setomaa vallas ja Straupe lossis (Läti). 11.08.2023, rahvusvaheline esilinastus, Locarno Film Festival, Šveits 19.11.2023, Eesti esilinastus, Pimedate Ööde filmifestival (PÖFF), Tallinn, Eesti Esimesel nädalavahetusel oli filmil Eestis 3797 vaatajat. Preemia, Eesti Kultuurkapitali audiovisuaalse kunsti sihtkapitali aastapreemia, 2023, Rainer Sarnet - aasta mängufilm; Ursel Tilk – aasta näitleja; Jaagup Roomet – aasta kunstnik Nominatsioon, Neitsi Maali - Eesti Filmiajakirjanike Ühingu aasta filmi auhind, 2023 Osalemine, PÖFF - Pimedate Ööde filmifestival (Tallinn, Eesti), 2023, Põhivõistlusprogramm - Väljaspool võistlust Nominatsioon, EFTA - Eesti filmi- ja teleauhinnad, 2024, mängufilmid, režissööri, stsenaristi, operaatori, monteerija, helilooja, kunstniku, kostüümikunstniku, grimmikunstniku, naisnäitleja (Ester Kuntu) ja meesnäitleja (Ursel Tilk) kategoorias Osalemine, Locarno Film Festival (Šveits), 2023, võistlusprogrammis Osalemine, FilmFestival Cottbus (Saksamaa), 2023, võistlusprogrammis Osalemine, Fantastic Fest festival [[Austin]is (Ameerika Ühendriigid), 2023 Osalemine, Love and Anarchy festival Helsingis (Soome), 2023, võistlusprogrammis Osalemine, Montreal Festival du Noveau Cinema (Kanada), 2023 Osalemine, Varssavi rahvusvahelisel filmifestival (Poola), 2023 Osalemine, Riia rahvusvaheline filmifestival (Läti), 2023 Osalemine, CinEast filmifestival Luxembourgis, 2023 Osalemine, SXSW festival Sydneys ning Monster Festil Melbourne’is (Austraalia), 2023 Osalemine, La Roché sur Yon rahvusvahelise filmifestival (Prantsusmaa), 2023 Osalemine, Imagine Fantastic Film Festival (Holland), 2023 Osalemine, Thessaloniki rahvusvaheline filmifestival (Kreeka), 2023 Rainer Sarneti uut mängufilmi "Nähtamatu võitlus" saadab rahvusvaheline edu. Eesti Filmi Instituut. 25. oktoober 2023. "Nähtamatu võitlus". Märksõnad. Eesti filmi andmebaas. vaadatud 6. aprill 2023. "Nähtamatu võitlus". Esilinastused. Eesti filmi andmebaas, vaadatud 6. aprill 2024. "Nähtamatu võitlus". Festivalid ja auhinnad. Eesti filmi andmebaas. vaadatud 6. aprill 2024. "Nähtamatu võitlus". YouTube. Trailer. "Nähtamatu võitlus". IMDb. Tristan Priimägi. Püha absurd. Sirp, 25. august 2023. Rainer Sarneti uut mängufilmi "Nähtamatu võitlus" saadab rahvusvaheline edu. Eesti Filmi Instituut, 25. oktoober 2023. Gregor Kulla. Olengi loll, ja mis siis. Eesti Päevaleht, 8. detsember 2023. Peeter Kormašov. Sarneti peadpööritav kung fu eristub tugevalt tavalisest Eesti filmist . Eesti Ekspress, 9. detsember 2023.